钦定古今图书集成/历象汇编/庶征典/第039卷 > 梁
## 钦定古今图书集成/历象汇编/庶征典/第039卷 > 梁

### 武帝天监元年荧惑守南斗

按《梁书武帝本纪》，不载。　按《隋书天文志》：天监元年
八月壬寅，荧惑守南斗。占曰：“籴贵，五谷不成，大旱，多
火灾，吴越有忧，宰相死。”是岁大旱，米斗五千，人多饥
死。其二年五月，尚书范云卒。

天监二年五月，月犯心。七月太白犯轩辕大星
按《梁书武帝本纪》。不载　按《隋书天文志》。二年五月
丙辰。月犯心。占曰：“有乱臣。不出三年有亡国。”其四年
交州刺史李凯举兵反。七月丙子。太白犯轩辕大星。
天监四年六月。岁星昼见。八月老人星见。

按《梁书武帝本纪》云云。　按《隋书天文志》：四年六月
壬戌，岁星昼见。占曰：“岁色黄润，立竿影见，大熟。”是岁
大穰，米斛三十。又曰：“星与日争光，武且弱，文且强。”自
此后帝崇尚文儒，躬自讲说，终于太清，不修武备。八
月庚子，老人星见。占曰：“老人星见，人主寿昌。”自后每
年恒以秋分后见于参南，至春分而伏，武帝寿考之
象云。

“天监五年五月辛卯。太白昼见。八月戊戌。老人星见。
天监六年二月甲辰。老人星见。七月太白昼见。”
按以上俱《梁书武帝本纪》云云。

天监七年。八月甲戌。老人星见。九月己亥。月犯东井
按《梁书》武帝本纪云云。　按《隋书》天文志。七年九月
己亥。月犯东井。占曰：“有水灾。”其年京师大水。

天监八年二月壬戌，老人星见。八月戊午，老人星见。
《天监》九年秋七月己巳，老人星见。

按：以上俱《梁书武帝本纪》云云。

天监十年秋九月，天狗见。

按《梁书武帝本纪》云云。　按《隋书天文志》：十年九月
丙申，天西北隆隆有声，赤气下至地。占曰：“天狗也，所
往之乡有流血，其君失地。”其年十二月，马仙琕大败
魏军，斩馘十馀万，克复胊山城。

天监十三年老人星见，太白在天关，填星守天江。
按《梁书武帝本纪》，十三年二月丁亥，老人星见。　按
《隋书天文志》：二月丙午，太白失行，在天关。占曰：“津梁
不通，又兵起。”其年填星守天江。占曰：“有江，河塞，有决
溢，有土功。”其年大发军众，造浮山堰，以遏淮水。至十
四年，填星移去天江而堰坏，奔流决溢天监十四年二月，老人星见。八月又见。十月，太白犯
南斗。

按《梁书武帝本纪》。“十四年二月戊戌。老人星见。秋八
月乙未。老人星见。”　按《隋书天文志》。“十月辛未。太白
犯南斗。”

天监十五年秋八月，老人星见。

《天监十》六年二月庚戌，老人星见。八月辛丑，老人星
见。

按：以上俱《梁书武帝本纪》云云。

《天监十》七年三月，老人星见。八月又见。闰八月，月行
掩昴。

按《梁书武帝本纪》：“十七年三月甲申，老人星见。秋八
月壬寅老人星见。”　按《隋书天文志》：“闰八月戊辰，月
行掩昴。”

天监十八年二月戊午，老人星见。秋七月甲申，老人
星见。

按：《梁书武帝本纪》云云。

### 普通元年二月壬子老人星见八月庚戌老人星见九月乙亥有星晨见东方光烂如火

按《梁书武帝本纪》云云。　按《隋书天文志》。普通元年
九月乙亥。有星晨见东方。光烂如火。占曰：“国皇见。有
内难。有急兵反叛。”其三年。义州刺史文僧朗以州叛。
普通二年秋七月甲寅。老人星见。

普通三年八月甲子，老人星见。

普通四年二月庚午、八月丁卯，老人星见。十一月，太
白昼见。

《普通》五年二月丁丑，老人星见。

按：以上俱《梁书武帝本纪》云云。

《普通》六年二月，老人星见。三月，岁星见南斗。五月，太
白昼见。六月，经天。八月，老人星见。九月，太白犯右执
法。

按《梁书武帝本纪》：“六年二月丁丑，老人星见。三月丙
午，岁星见南斗。五月，太白昼见。六月经天。八月壬午，
老人星见。”　按《隋书天文志》：“三月丙午，岁星入南斗。
五月己酉，太白昼见。六月癸未，太白经天。九月壬子，
太白犯右执法。”

普通七年正月，金木犯于牛。二月，老人星见。

按《梁书武帝本纪》。“七年二月丁亥。老人星见。”　按《隋
书天文志》。“正月癸卯，太白、岁星在牛相犯。占曰：‘其国
君凶易政’。”明年三月改元大赦。

### 大通元年八月老人星见月掩填星十月又掩之

按《梁书武帝本纪》：“大通元年秋八月壬辰，老人星见。”

按《隋书天文志》：“八月甲申，月掩填星，十月癸酉，又”

《掩之。占》曰：“有大丧，天下无主，国易政。”其后，中大通元
年九月癸巳，上又幸同泰寺舍身，王公以一亿万钱
奉赎。十月己酉，还宫，大赦，改元。中大通三年，太子薨。
皆天下无主，易政及大丧之应。

《大通》二年二月甲午，老人星见。

按：《梁书武帝本纪》云云。

### 中大通元年荧惑犯积尸

按《梁书武帝本纪》。不载。　按《隋书天文志》中大通元
年闰月壬戌，荧惑犯鬼积尸。占曰：“有大丧，有大兵，破
军杀将。”其二年萧玩帅众援巴州，为魏梁州军所败，
玩被杀。

中大通二年正月癸未，老人星见。

中大通三年二月甲寅，老人星见。秋七月癸巳，老人
星见。

按：以上俱《梁书武帝本纪》云云。

中大通四年二月壬寅。老人星见。七月星陨如雨
按《梁书武帝本纪》云云。　按《隋书天文志》。四年七月
甲辰。星陨如雨。《占》曰：“星陨。阳失其位。灾害之象萌也。”
又曰：“星陨如雨。人民叛。下有专讨。”又曰：“大人忧。”其后
侯景狡乱。帝以忧崩。人众奔散。皆其应也。

《中大通》五年正月己酉，长星见。二月己丑，老人星见。
八月庚申，老人星见。

按：《梁书武帝本纪》云云。

《中大通》六年四月，荧惑在南斗。

按《梁书武帝本纪》云云。　按《隋书天文志》。六年四月
丁卯。荧惑在南斗。占曰：“荧惑出入留舍南斗中。有贼
臣谋反。天下易政更元。”其年十二月。北梁州刺史兰
钦举兵反。后年改为大同元年。

### 大同元年二月己卯老人星见秋七月乙卯老人星见

《大同》二年二月丙戌，老人星见。

按：以上俱《梁书武帝本纪》云云。

大同三年二月，老人星见。三月，岁星掩建星。八月，老
人星见。

按《梁书武帝本纪》：三年二月乙酉，老人星见。八月甲
申，老人星见。　按《隋书天文志》：三月乙丑，岁星掩建
星。占曰：“有反臣。”其年会稽山贼起。其七年，交州刺史

按《梁书武帝本纪》，不载。　按《隋书天文志》：五年十月
辛丑，彗出南斗，长一尺馀，东南指，渐长一丈馀，十一
月乙卯，至娄灭。占曰：“天下有谋王者。”其八年正月，安
成民刘敬躬挟左道以反，党与数万。其九年，李贲僭
称皇帝于交州。

### 太清三年正月荧惑守心太白昼见三月荧惑又守心九月月在斗掩岁星

按《梁书武帝本纪》，太清三年正月，荧惑守心，太白昼
见。三月，荧惑又守心。　按《隋书天文志》：正月壬午，荧
惑守心。占曰：“王者恶之。”乙酉，太白昼见。占曰：“不出三
年有大丧，天下革政更王，强国弱，小国强。”三月丙子，
荧惑又守心。占曰：“大人易政，主去其宫。”又曰：“人饥亡，
海内哭，天下大溃。”是年，帝为侯景所幽，崩。七月，九江
大饥，人相食十四五。九月戊午，月在斗，掩岁星。《占》曰：
“天下亡君。”其后侯景篡杀。

### 简文帝大宝元年正月己未太白经天辛酉乃止

按：《梁书简文帝本纪》云云。

### 元帝承圣三年月犯心中星

按《梁书元帝本纪》。不载　按《隋书天文志》。承圣三年
九月甲午，月犯心中星。占曰：“有反臣。王者恶之，有亡
国。”其后三年。帝为周军所俘，执陈氏取国，梁氏以亡。

### 敬帝绍泰元年十一月丙戌太白不见乙卯出于东方

按《梁书敬帝本纪》。不载　按《陈书武帝本纪》云云。